หลักเกณฑ์และระยะเวลาดําเนินการสําหรับผู้ประกอบธุรกิจสินทรัพย์ดิจิทัลที่ประสงค์จะเลิกประกอบธุรกิจ\_\_\_\_\_\_\_\_\_\_\_\_\_\_\_\_\_\_\_\_\_โดยที่มาตรา 32 แห่งพระราชกําหนดการประกอบธุรกิจสินทรัพย์ดิจิทัล พ.ศ. 2561 กําหนดเกี่ยวกับการยื่นขออนุญาตเลิกประกอบธุรกิจสินทรัพย์ดิจิทัลต่อรัฐมนตรีผ่านคณะกรรมการ ก.ล.ต. โดยในการอนุญาตรัฐมนตรีจะกําหนดเงื่อนไขใด ๆ ก็ได้ และมาตรา 33 แห่งพระราชกําหนดดังกล่าว กําหนดให้ผู้ประกอบธุรกิจสินทรัพย์ดิจิทัลจะต้องทําการซื้อขายหรือแลกเปลี่ยนสินทรัพย์ดิจิทัล ชําระราคา ส่งมอบรายการที่ค้างอยู่ หรือดําเนินการใด ๆ ตามหลักเกณฑ์และภายในระยะเวลาที่สํานักงาน ก.ล.ต. กําหนด สํานักงาน ก.ล.ต. จึงกําหนดหลักเกณฑ์ไว้ดังต่อไปนี้ข้อ 1 ในหลักเกณฑ์นี้"ผู้ประกอบธุรกิจ" หมายความว่า ผู้ประกอบธุรกิจสินทรัพย์ดิจิทัล"ธุรกิจ" หมายความว่า ธุรกิจสินทรัพย์ดิจิทัล"ลูกค้า" หมายความว่า ลูกค้าของผู้ประกอบธุรกิจข้อ 2 เพื่อให้การเลิกประกอบธุรกิจเป็นไปด้วยความเรียบร้อยและเพื่อให้ลูกค้าได้รับทรัพย์สินของลูกค้าซึ่งอยู่ในความครอบครองของผู้ประกอบธุรกิจอย่างครบถ้วนถูกต้อง ให้ผู้ประกอบธุรกิจที่ประสงค์จะเลิกประกอบธุรกิจดําเนินการดังต่อไปนี้(1) จัดทําแผนการเลิกประกอบธุรกิจ ซึ่งอย่างน้อยต้องมีรายการดังนี้(ก) การซื้อขายหรือแลกเปลี่ยนสินทรัพย์ดิจิทัล การชําระราคา และการส่งมอบรายการที่ค้างอยู่ (ถ้ามี)(ข) การดําเนินการกับทรัพย์สินของลูกค้า เช่น การรวบรวมและจัดสรรทรัพย์สินของลูกค้าคืนแก่ลูกค้าให้ครบถ้วนถูกต้อง ซึ่งรวมถึงการดําเนินการโอนเงินคืนให้แก่ลูกค้า หรือการโอนสินทรัพย์ดิจิทัลตามความประสงค์ของลูกค้า การดําเนินการกรณีที่ไม่สามารถติดต่อกับลูกค้าได้ เป็นต้นการดําเนินการตามวรรคหนึ่งให้รวมถึง การให้คําแนะนําแก่ลูกค้าเกี่ยวกับกระบวนการต่าง ๆ เช่น การสร้างกระเป๋าสินทรัพย์ดิจิทัล (digital asset wallet) เพื่อรับโอนสินทรัพย์ดิจิทัลการแจ้งให้ลูกค้าทราบถึงแหล่งข้อมูลเกี่ยวกับผู้ประกอบธุรกิจอื่นซึ่งรองรับการซื้อขายหรือแลกเปลี่ยนสินทรัพย์ดิจิทัลของลูกค้า เป็นต้น(ค) มาตรการบรรเทาผลกระทบต่อลูกค้าเกี่ยวกับหรือเนื่องจากการเลิกประกอบธุรกิจ(ง) ระยะเวลาการดําเนินการตามแผนในแต่ละขั้นตอนโดยประมาณ(จ) ชื่อและรายละเอียดของผู้ติดต่อประสานงาน(ฉ) คํารับรองว่า ผู้ประกอบธุรกิจสามารถดําเนินการตามแผนที่ได้ยื่นต่อสํานักงาน ก.ล.ต.ได้(2) ยื่นแผนตาม (1) ต่อสํานักงาน ก.ล.ต. ก่อนการแจ้งลูกค้าและ/หรือการเปิดเผยข้อมูลเกี่ยวกับแผนการเลิกประกอบธุรกิจ โดยผู้ประกอบธุรกิจจะแจ้งลูกค้าและ/หรือการเปิดเผยข้อมูลเกี่ยวกับแผนการเลิกประกอบธุรกิจได้ก็ต่อเมื่อพ้นระยะเวลา 10 วันทําการนับแต่วันที่ยื่นแผนดังกล่าวต่อสํานักงาน ก.ล.ต. เว้นแต่สํานักงาน ก.ล.ต. จะแจ้งเป็นประการอื่นข้อ 3 ในการจัดการทรัพย์สินของลูกค้าของผู้ประกอบธุรกิจ ให้ดําเนินการดังต่อไปนี้(1) ตรวจสอบทรัพย์สินของลูกค้าที่อยู่ในความครอบครองของผู้ประกอบธุรกิจและภาระผูกพันที่เกี่ยวข้อง เช่น ธุรกรรมที่รอการยืนยันในระบบ เป็นต้น รวมทั้งดําเนินการแยกทรัพย์สินของลูกค้าออกจากทรัพย์สินของผู้ประกอบธุรกิจให้ถูกต้องครบถ้วน(2) ชําระราคาและส่งมอบทรัพย์สินที่มีภาระผูกพันเกี่ยวกับการทําธุรกรรมที่ผู้ประกอบธุรกิจให้บริการ(3) ดําเนินการโอนเงินคืนให้แก่ลูกค้า หรือการโอนสินทรัพย์ดิจิทัลตามความประสงค์ของลูกค้า ทั้งนี้ หากลูกค้าไม่มารับทรัพย์สินคืนภายในกําหนดเวลาโดยไม่มีเหตุจะอ้างตามกฎหมาย ให้ดําเนินการวางทรัพย์ต่อกรมบังคับคดี หากไม่สามารถดําเนินการวางทรัพย์ได้ ให้ดําเนินการในลักษณะอื่นใดที่สามารถเชื่อมั่นได้ว่า ทรัพย์สินของลูกค้าจะได้รับการเก็บรักษาไว้ในระบบที่มีความมั่นคงปลอดภัยข้อ 4 ให้ผู้ประกอบธุรกิจรายงานความคืบหน้าของการดําเนินการตามแผนการเลิกประกอบธุรกิจต่อสํานักงาน ก.ล.ต. อย่างน้อยทุก 5 วันทําการ เว้นแต่สํานักงาน ก.ล.ต. จะกําหนดเป็นอย่างอื่น ทั้งนี้ ผู้ประกอบธุรกิจจะยื่นคําขออนุญาตเลิกประกอบธุรกิจได้ ก็ต่อเมื่อได้ดําเนินการตามแผนการเลิกประกอบธุรกิจแล้วเสร็จ โดยต้องยื่นคําขอต่อสํานักงาน ก.ล.ต. พร้อมทั้งเอกสารหลักฐานประกอบคําขอที่ถูกต้องครบถ้วนตามคู่มือสําหรับประชาชนประกาศ ณ วันที่ 30 สิงหาคม พ.ศ. 2562(นางสาวรื่นวดี สุวรรณมงคล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์